**MESTO DUBNICA NAD VÁHOM**

v súlade s § 5 zákona č. 552/2003 Z .z. o výkone práce vo verejnom záujme v znení neskorších predpisov

**v y h l a s u j e**

**výberové konanie na obsadenie miesta riaditeľa/riaditeľky**

**TSM Dubnica nad Váhom, s. r. o.**

**registrovaný sociálny podnik**

Nádražná 4007 018 41 Dubnica nad Váhom

**Kvalifikačné predpoklady, osobitné kvalifikačné požiadavky a iné kritéria:**

* Vysokoškolské vzdelanie I. alebo II. stupňa (preferované ekonomické, technické alebo právnické zameranie).
* Minimálne 5 rokov praxe v riadiacej funkcii.
* Znalosť relevantnej legislatívy (najmä v oblasti správy majetku, verejného obstarávania, obchodného práva, pracovného práva a súvisiacich predpisov).
* Skúsenosti s riadením a hospodárením mestského podniku alebo inej organizácie s podobným zameraním výhodou.
* Ovládanie štátneho jazyka
* Bezúhonnosť podľa § 3 ods. 3 zákona č. 552/2003 Z. z.

**Ďalšie požiadavky a kritéria:**

* Strategické a koncepčné myslenie.
* Schopnosť efektívneho riadenia a motivovania kolektívu.
* Výborné komunikačné a organizačné schopnosti.
* Spoľahlivosť, zodpovednosť, rozhodnosť.
* Ovládanie práce s PC (MS Office).
* Vodičský preukaz skupiny B.

**Zoznam požadovaných dokladov:**

* Písomná žiadosť o účasť na výberovom konaní.
* Úradne osvedčená fotokópia dokladu o najvyššom dosiahnutom vzdelaní.
* Doklad o dĺžke praxe.
* Profesijný životopis v štruktúrovanej forme.
* Písomná koncepcia rozvoja TSM Dubnica nad Váhom (v rozsahu maximálne 5 strán formátu A4). Koncepcia by mala obsahovať návrhy na zlepšenie činnosti spoločnosti, optimalizáciu nákladov a zvýšenie efektivity poskytovaných služieb.
* Súhlas uchádzača so spracovávaním poskytnutých osobných údajov na účel výberového konania podľa § 13 zákona č. 18/2018 Z. z. o ochrane osobných údajov v platnom znení.
* Čestné vyhlásenie o bezúhonnosti.
* Čestné vyhlásenie o pravdivosti všetkých údajov uvádzaných v prílohách žiadosti.

**Doplňujúce informácie pre uchádzačov:**

* Druh pracovného pomeru:Hlavný pracovný pomer.
* Platové podmienky: 2500,- €
* Predpokladaný nástup do funkcie: 1.7.2025 prípadne dohodou.

**Dátum a miesto podania žiadosti:**

* Písomnú žiadosť o zaradenie do výberového konania s požadovanými dokladmi žiadame doručiť v zalepenej obálke poštou na adresu:

**Mesto Dubnica nad Váhom, Bratislavská 434/9, 018 41 Dubnica nad Váhom** alebo osobne do podateľne **Mestského úradu, Partizánska 151/3, 018 41 Dubnica nad Váhom.**

* Obálku označte **„Výberové konanie – riaditeľ/riaditeľka TSM Dubnica nad Váhom, s. r. o. – NEOTVÁRAŤ“.**

**Termín a miesto doručenia žiadosti:**

* Do **18.6.2025 do 16:30.** Rozhodujúci je dátum doručenia, nie dátum poštovej podacej pečiatky. Na oneskorene doručené žiadosti o účasť na výberovom konaní sa nebude prihliadať.
* Termín a miesto výberového konania oznámi výberová komisia prihláseným uchádzačom, spĺňajúcim podmienky zaradenia do výberového konania najmenej 7 dní pred výberovým konaním.
* Vyhlasovateľ si vyhradzuje právo nezaradiť do výberového konania uchádzačov, ktorí nespĺňajú požadované podmienky.

Dubnica nad Váhom 27.5.2025

Mgr. et Mgr. Peter Wolf

primátor mesta

**Ochrana osobných údajov:**

Mesto Dubnica nad Váhom, ako prevádzkovateľ osobných údajov, bude spracúvať osobné údaje uchádzačov o zamestnanie v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z. z. o ochrane osobných údajov a o zmene a doplnení niektorých zákonov na účely realizácie výberového konania na funkciu riaditeľa/riaditeľky TSM Dubnica nad Váhom.

Podrobné informácie o spracúvaní osobných údajov, Vašich právach a kontaktných údajoch prevádzkovateľa sú dostupné na webovej stránke Mesta Dubnica nad Váhom <https://www.dubnica.eu/sk/gdpr/statement/>.